Modimo ga a na mosadi wa kgonthe yo a ilego a dira bana le yena. Ke Mmopi wa diphedi tšohle. Batho ba bopilwe ba ena le bokgoni bja go ekiša dika tša Modimo. Ke ka baka leo motho wa pele yo Modimo a mmopilego, Adama, a bitšwago “morwa wa Modimo.” Ka mo go swanago, Jesu o bitšwa “Morwa wa Modimo” ka baka la gore o bopilwe a ena le dika tša go swana le tša Tatagwe.—Bala Luka 3:38; Johane 1:14, 49. “Ka letšatši le lengwe, ke ile ka boledišana le bana babo rena ba babedi ka nako e tee founong. Ke moka yo mongwe wa bana babo rena bao o ile a laela, gomme nna ka ipotša gore o šetše a beile founo fase. Ke moka ke ile ka thoma go bolela gampe ka yena ke na le ngwanabo rena yola yo mongwe, kgane ngwanabo rena yoo ga se a hlwa a bea founo fase.”—MICHAEL.